Foto: George Călin/Inquam Photos

Ministrul de Interne, Marcel Vela, a anunțat joi că a desecretizat raportul referitor la violențele din 10 august, Acesta a fost trimis la DIICOT, care îl va folosi în ancheta penală.



„Astăzi am primit ultimul aviz solicitat de la instituțiile implicate și, în consecință, comisia de la nivelul MAI a decis declasificarea raportului. În această zi, raportul este declasificat. Am înaintat raportul declasificat către DIICOT, unde există un dosar penal deschis referitor la toate sesizările. DIICOT ne-a comunicat că ia act de acest raport declasificat, un raport care poate fi folosit în ancheta penală”, a declarat Velea.

„Dorim să redevenim un minister deschis, care nu mai ascunde date și informații”, a adăugat el.

Însă informațiile din raport nu sunt deocamdată publice, întrucât există o anchetă în derulare, a afirmat ministrul. „Până nu se definitivează ancheta penală, noi nu putem să dăm datele din raport și din dosar. Când ancheta se finalizează, el devine public”,